Ministerstvo životného prostredia Slovenskej republiky ako
riadiaci orgán pre Operačný program Kvalita Životného
prostredia

Výzva na predkladanie žiadostí o zaradenie do databázy externých expertov

Ministerstvo životného prostredia Slovenskej republiky ako riadiaci orgán pre Operačný program Kvalita Životného prostredia (ďalej ako „RO OP KŽP“) vyhlasuje Výzvu č. 1/2020 na predkladanie žiadostí o zaradenie do databázy externých expertov na obdobie 1/2021 – 12/2023 v oblasti stavebných povoľovacích konaní v rámci Operačného programu Kvalita životného prostredia (OP KŽP).

Výzva na predkladanie žiadostí o zaradenie do databázy externých expertov je platná do termínu 31.1.2021.

Záujemcovia musia spĺňať nasledovné požiadavky:

Všeobecné kritériá (osobnostné charakteristiky):
•	bezúhonnosť,
•	plná spôsobilosť na právne úkony,
•	schopnosti a osobnostné vlastnosti: samostatnosť, schopnosť pracovať pod časovým tlakom a dodržiavať stanovené termíny, flexibilita;
•	nestrannosť a vylúčenie konfliktu záujmov (vzhľadom na možnosť zneužitia informácií uvedených v dokumentácii žiadosti o poskytnutie nenávratného finančného príspevku, ako aj v záujme vylúčenia zaujatosti, sú externí experti povinní pri podpise dohody o vykonaní práce podpísať aj Čestné vyhlásenie o nestrannosti, zachovaní dôvernosti informácií a vylúčení zaujatosti).

Špecifické kritéria pre výkon v oblasti stavebných povoľovacích konaní:
1. Legislatíva
Znalosť právnych predpisov SR a EÚ:
•	Zákon č. 50/1976 Zb. o územnom plánovaní a stavebnom poriadku (stavebný zákon)
Odporúčané znalosti ostatných predpisov v spojitosti so stavebným konaním:
•	Zákon č. 71/1967 Zb. o správnom konaní (správny poriadok) 
•	Zákon č. 282/2015 Z. z. o vyvlastňovaní pozemkov a stavieb a o nútenom obmedzení vlastníckeho práva k nim a o zmene a doplnení niektorých zákonov
•	Zákon č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov
•	Zákon č. 138/1992 Zb. o autorizovaných architektoch a autorizovaných stavebných inžinieroch
•	Zákon č. 133/2013 Z. z. o stavebných výrobkoch a o zmene a doplnení niektorých zákonov
•	Zákon č. 44/1988 Zb. o ochrane a využití nerastného bohatstva (banský zákon) 
•	Zákon č. 364/2004 Z. z. o vodách a o zmene zákona Slovenskej národnej rady č. 372/1990 Zb. o priestupkoch v znení neskorších predpisov (vodný zákon)
•	Zákon č. 135/1961 Zb. o pozemných komunikáciách (cestný zákon)
•	Vyhláška č. 453/2000 Z. z. Ministerstva životného prostredia Slovenskej republiky ktorou sa vykonávajú niektoré ustanovenia stavebného zákona
•	Vyhláška č. 55/2001 Z. z. Ministerstva životného prostredia Slovenskej republiky o územnoplánovacích podkladoch a územnoplánovacej dokumentácii
•	Vyhláška č. 532/2002 Z. z. Ministerstva životného prostredia Slovenskej republiky ktorou sa ustanovujú podrobnosti o všeobecných technických požiadavkách na výstavbu a o všeobecných technických požiadavkách na stavby užívané osobami s obmedzenou schopnosťou pohybu a orientácie
•	Vyhláška č. 147/2013 Z. z. Ministerstva práce, sociálnych vecí a rodiny Slovenskej republiky ktorou sa ustanovujú podrobnosti na zaistenie bezpečnosti a ochrany zdravia pri stavebných prácach a prácach s nimi súvisiacich a podrobnosti o odbornej spôsobilosti na výkon niektorých pracovných činností

2. Dosiahnuté vzdelanie
•	min. vysokoškolské vzdelanie II. stupňa stavebného zamerania alebo vysokoškolské vzdelanie II. stupňa v oblasti práva 

3. Požadované skúsenosti, vedomosti a prax:
•	minimálne 7 ročná prax v oblasti stavebných konaní na stavebných úradoch 
•	znalosť z oblasti investičnej výstavby, územného plánovania a stavebníctva
•	znalosť všeobecne záväzných  právnych predpisov v oblasti stavebného poriadku

Splnenie kritérií pre túto oblasť záujemca preukáže čestným vyhlásením a životopisom.
Uchádzač o zaradenie do databázy externých expertov predloží:

1. žiadosť o zaradenie do databázy externých expertov (príloha č. 1 výzvy);
2. štruktúrovaný životopis (príloha č. 2 výzvy) (povinná príloha žiadosti; formát
životopisu je možné zmeniť, avšak údaje o dosiahnutom vzdelaní a praxi musia byť zrejmé);
3. kópiu vysokoškolského diplomu (povinná príloha žiadosti);
4. čestné vyhlásenie (príloha č. 3 výzvy) (povinná príloha žiadosti);
5. vyhlásenie o spracovaní osobných údajov (príloha č. 4 výzvy) (povinná príloha žiadosti); 
6. príp. ostatné dokumenty preukazujúce kvalifikáciu v oblasti, ktorá je predmetom hodnotenia (napr. kópie certifikátov, resp. iných dokladov o dosiahnutom vzdelaní, resp. absolvovanom školení, kópie výstupov a i.).

S osobnými údajmi v žiadosti a jej prílohách bude zaobchádzané v súlade so zákonom č. 18/2018 Z. z. o ochrane osobných údajov a o zmene a doplnení niektorých zákonov.
Žiadosť o zaradenie do databázy externých expertov, vrátane relevantných príloh vymedzených vyššie, je potrebné doručiť osobne/poštou na nižšie uvedenú adresu kontaktnej osoby. Upozorňujeme uchádzačov, že žiadosti, ktoré nebudú spĺňať vymedzené náležitosti nebudú akceptované. Žiadosť musí byť doručená v rámci obdobia 15. 12. 2020 - 31. 01. 2021 a bude individuálne posúdená v nadväznosti na aktuálne potreby RO OP KŽP.

Ďalšie informácie:

Tí uchádzači, ktorí budú spĺňať zverejnené kritériá na základe zhodnotenia doručených náležitostí k výberu uchádzača na pozíciu externého experta, budú následne zaradení do zoznamu databázy externých expertov v rámci Operačného programu Kvalita životného prostredia.

Príslušné náležitosti k výberu uchádzača na pozíciu externého experta zašle uchádzač v termíne do 31.01.2021, v písomnej forme na adresu:

Ministerstvo životného prostredia SR
Sekcia environmentálnych programov a projektov
Odbor technickej pomoci a riadenia ľudských zdrojov
Karloveská 2, 841 04 Bratislava

Obálku je potrebné označiť nápisom „Externý expert – v oblasti stavebných povoľovacích konaní“.

Pre posúdenie splnenia podmienky doručenia žiadosti o zaradenie uchádzača na pozíciu externý expert v lehote na to určenej výzvou je rozhodujúci dátum odovzdania žiadosti na prepravu (dátum pečiatky pošty, príp. kuriérskej služby), resp. dátum osobného doručenia žiadosti v pracovné dni v čase od 8:30-12:00 a 12:30 – 15:00 na vyššie uvedenú adresu. 

Kontakt pre bližšie informácie k výzve: 
daniela.svocak@enviro.gov.sk
zdenko.kavec@enviro.gov.sk